b'\n_START_ARTICLE_\nBlitz Film\n_START_PARAGRAPH_\nBlitz Film (dolgo Blitz Film & Video Distribution, d.o.o.), ustanovljen 13.1.2000, je slovenski filmski distributer, ki ima absolutne pravice do kinematografskega raz\xc5\xa1irjanja na teritoriju Republike Slovenije za naslednje ameri\xc5\xa1ke studie: Warner Bros. Pictures, Twentieth Century Fox in DreamWorks Animation._NEWLINE_Za vse omenjene studie podjetje distribuira filme sprva ekskluzivno v kinematografih, ob\xc4\x8dasno pa jih izda tudi na DVD/Blu-ray nosilcih, za katera ima prav tako pravico do raz\xc5\xa1irjanja._NEWLINE_Podjetje distribuira tudi filme nekaterih neodvisnih studiev._NEWLINE_Direktor podjetja je Tomislav Vincekovi\xc4\x87. Prihodki poslovanja iz leta 2015 so \xc5\xa1teli 2,1 milijona evrov in dobi\xc4\x8dek okoli 155 tiso\xc4\x8d evrov.'